stanford-oval/wikipedia huggingface dataset:
STS-107
צוות המעבורת

() - מציין את מספר טיסות החלל בהן השתתף כל איש צוות.
ריק ד. האסבנד, מפקד המשימה (2) – קולונל בחיל האוויר האמריקני ומהנדס מכונות, אשר הטיס את משימה STS-96 במשך העגינה הראשונית עם תחנת החלל הבינלאומית. להאסבנד היה ותק של למעלה מ-3,800 שעות טיסה ביותר מ-40 כלי טיס שונים ואף שירת כמדריך טיסה וטייס ניסוי. הוא התייצב במרכז החלל ג'ונסון ביוסטון, טקסס במרץ 1995.
ויליאם ק. מק'קול, טייס (1) – מפקד בצי האמריקני. ב-1986, מק'קול החל בקריירת הטיסה שלו בצי. הוא טס ב-24 כלי טיס שונים ויותר מ-400 נחיתות נושאת מטוסים. הוא נעשה טייס ניסוי ב-1992. שירת על שתי נושאות מטוסים ובעל יותר מ-2,800 שעות טיסה. מק'קול התמודד לתפקיד אסטרונאוט והתייצב במרכז החלל ג'ונסון ב-1996.
דייוויד מ. בראון, מומחה משימה (1) – קפטן בצי האמריקני ומוכשר כטייס ורופא מוטס. בראון עבד על מספר ניסויים מדעיים. ב-1988, הפך בראון לרופא המוטס היחיד שנבחר לקורס טיס במשך 10 שנים. הוא השלים את הכשרתו והוסמך כטייס-צי ב-1990, מדורג ראשון במחזורו. צבר למעלה מ-1,700 שעות טיסה בכלי טיס לביצועים גבוהים במהלך שרותו בצי. ב-1996 כשרונותיו הובילוהו לנאס"א שם נבחר כמועמד לאסטרונאוט.
קלפנה צ'אולה, מומחית משימה (2) – נולדה בקרנל, הודו. צ'אולה היגרה לארצות-הברית כדי ללמוד ב(אוניברסיטת טקסס ואוניברסיטת קולורדו) וקיבלה אזרחות אמריקאית. מהנדסת חלל בהשכלתה. נבחרה להיות אסטרונאוטית בדצמבר 1994 והחלה את האימונים במרץ 1995. טיסתה הראשונה הייתה במשימת STS-87, טיסת ניסוי המיקרוכבידה הרביעית של ארצות-הברית, במעבורת החלל קולומביה החל מה-19 בנובמבר 1997. היא הייתה מומחית משימתית ותיפעלה את הזרוע הרובוטית של המעבורת. חזרה לחלל ב-16 בינואר 2003, על גבי הקולומביה. שירתה כמומחית משימתית ומהנדסת טיסה במשך 16 ימי המחקר.
מייקל פ. אנדרסון, מפקד מטען ייעודי (2) – לוטננט קולונל ופיזיקאי שהיה אחראי על המבצעים המדעיים. אנדרסון קיבל תואר שני בפיזיקה ב-1990 מאת אוניברסיטת קרייטון באומהה. אנדרסון הטיס מספר כלי טיס (בהם KC-135 ו-T-38A) וצבר יותר מ-3,000 שעות טיסה. הוא גם תיפקד כמדריך טיסה בסוף שנת 1994, כשנאס"א בחרה בו כמועמד לאסטרונאוט. טיסתו הראשונה לחלל התרחשה ב-1998 כשהוא טס כמומחה משימתי על מעבורת החלל אנדוור במשימה STS-89
לורל ב. קלארק, מומחית משימה (1) – מפקדת בצי של ארצות-הברית ורופאה מוטסת. דרכה להיות אסטרונאוטית נסללה על ידי חברותה בצי האמריקני. במשך שירותה בצי, קלארק הפכה לרופאה תת-ימית. כשהוצבה בסקוטלנד, היא חברה לצוללנים וביצעה מספר חילוצים ימיים מצוללות של ארצות-הברית. מאוחר יותר, הוסמכה לרופאה מוטסת. קלארק עבדה על מספר ניסויים ביולוגיים.
אילן רמון, מומחה מטען ייעודי (1) – אלוף-משנה בחיל האוויר הישראלי והאסטרונאוט הישראלי הראשון. לחם במלחמת יום הכיפורים ב-1973 וסיים את הסמכתו כטייס קרב בבית הספר לטיסה ב-1974. ב-1981 לקח חלק במבצע אופרה להשמדת הכור הגרעיני בעיראק. במשך תשע השנים הבאות, צבר ניסיון טיסה ב-A-4,‏ F-16 והמיראז' 3, בכלל זה גם התלמד בבסיס חיל האוויר היל ביוטה. לאחר מכן למד באוניברסיטת תל אביב (1983-1987), שם קיבל את התואר הראשון שלו באלקטרוניקה והנדסת מחשבים. הוא חזר אחר כך לטיס בחיל האוויר. רמון צבר יותר מ-4,000 שעות טיסה בכלי טיס של החיל. ב-1997 נבחר לתפקיד האסטרונאוט והתייצב במרכז החלל ג'ונסון ב-1998.
טלאי המשימה

האלמנט המרכזי בטלאי המשימה הוא סימן המיקרוכבידה, "µg", המשתלב עם קרני סמל האסטרונאוטים. סמל האסטרונאוטים נמצא בזווית של 39 מעלות ביחס לאופק כדור הארץ, ומציין את זווית נטיית מסלול המעבורת במהלך המשימה. הזריחה מסמלת את הניסויים הרבים אשר מציינים עידן חדש לחקר המיקרוכבידה בתחנת החלל הבינלאומית ומעבר לה. רוחב היריעה של המחקר המדעי וחקר החלל מומחש על ידי ציורי כדור הארץ והכוכבים.
קבוצת הכוכבים יונה (Columba) נבחרה לציין שלום עולמי ואת מעבורת החלל קולומביה. שבעת הכוכבים מסמלים את חברי צוות המשימה ולכבודם של האסטרונאוטים אשר סללו את הדרך למחקר בחלל. שישה מהכוכבים בעלי 5 קודקודים, וכוכב אחד בעל 6 קודקודים, בדומה למגן דוד, כדי לסמל את האסטרונאוט הישראלי אילן רמון ואת תרומתה של סוכנות החלל הישראלית למשימה.
דגל ישראל מופיע לצד שמו של אילן רמון, הישראלי הראשון בחלל.
ניסויי המעבורת

במהלך ימי הטיסה בוצעו על המעבורת כ-80 ניסויים לחקר מיקרוכבידה ומדעי כדור הארץ. המטע"ד הראשי (עם מגוון ניסויים) הכיל מודול כפול של מעבדת SPACEHAB. מתוך המשקל הכולל של המעבורת כ-2433 ק"ג הוקצו לניסויים, בינם ניסויים ביולוגים, ניסויים פיזיקליים, ניסויים מסחריים ואף 6 ניסויים של בתי ספר, במסגרת תוכנית (STARS (Space Technology and Research Students .
הניסויים הישראליים על המעבורת כללו את ניסוי MEIDEX, וניסוי הגן הכימי שתוכנן על ידי תלמידי אורט קריית מוצקין.
ההתרסקות במהלך החזרה לכדור הארץ

המעבורת התפרקה במהלך חזרתה לאטמוספירת כדור הארץ ב-1 בפברואר 2003, 16 דקות לפני מועד נחיתתה המתוכנן. באסון נהרגו כל שבעת אנשי צוותה. ועדת חקירה שהוקמה בעקבות התאונה קבעה כי פיסת קצף בידוד שנפרדה בעת השיגור מהצד השמאלי של הדו-רגל, המחבר את מכל הדלק החיצוני למעבורת, ופגעה בכנף המעבורת, הייתה הגורם הישיר לאסון. עם זאת קבעה הוועדה כי שלל כשלים ארגוניים בנאס"א בכלל ובתוכנית מעבורות החלל בפרט אפשרו את התרחשות התאונה. בעקבות האסון קורקעו כל מעבורות החלל של נאס"א למשך כשנתיים וחצי עד לטיסת STS-114 של מעבורת החלל דיסקברי ב-26 ביולי 2005.
ראו גם

מעבורת חלל
מדעי החלל
אילן רמון
משימות מעבורות החלל
הערות שוליים

↑  באתר New Sceintist.
| משימות מעבורת החלל קולומביה |
| --- | --- | --- |
| משימות | STS-1 • STS-2 • STS-3 •STS-4 • STS-5 • STS-9 • STS-61-C • STS-28 • STS-32 • STS-35 • STS-40  • STS-50 • STS-52 • STS-55 • STS-58 • STS-62 • STS-65 • STS-73 • STS-75 • STS-78 • STS-80 • STS-83 • STS-94 • STS-87 • STS-90 • STS-93 • STS-109 • STS-107 |  |
| ראו גם | אסון מעבורת החלל קולומביה |  |
| משימת STS-107 |
| --- | --- | --- |
| ערכים ראשיים | STS-107 • מעבורת החלל קולומביה • אסון הקולומביה | צוות משימה Sts-107, תמונה רשמית |
| צוות | ריק האזבנד • ויליאם מק'קול • דייוויד בראון • קלפנה צ'אולה • מייקל אנדרסון • לורל קלארק • אילן רמון | צוות משימה Sts-107, תמונה רשמית |
| הנצחה | אנדרטת קולומביה  •  גבעות קולומביה | צוות משימה Sts-107, תמונה רשמית |
| ניסויים | הגן הכימי  •  MEIDEX | צוות משימה Sts-107, תמונה רשמית |
צוות ה-STS-107 נערכים לצילום המסורתי של צילום "תוך-טיסה" קבוצתי ביחידת המגורים במעבורת קולומביה. מקור התמונה בתשליל אשר נמצא על ידי מחפשים בהריסות הקולומביה לאחר האסון.
טלאי המשימה
האסטרונאוט אילן רמון עם הניסוי הגן הכימי על מעבורת החלל קולומביה
ג'ורדאש ישראל

| --- | --- |

 נתונים כלליים
 סוג:  חברה פרטית
 מייסדים:  ג'ו נקש 
 תקופת הפעילות:  1969–הווה (כ־56 שנים) 
 חברות בנות:  רשת מלונות אורכידאה, רשת מלונות הרברט סמואל, רשת מלונות "סטאי", "חלוצה", "פריניר", "אמרז", "אקוואטק פישריז", ארקיע, קבוצת אמפא נדל"ן, "פפו ספנות בע"מ"
 מיקום המטה:  ניו יורק 
 משרד ראשי:  ישראל
 ענפי תעשייה:  תעשיית הביגוד 
  
 https://www.jordache.co.il
 
ג'ורדאש ישראל (באנגלית: Jordache) היא קונצרן החזקות, אשר נמצאת בשליטת האחים ילידי-ישראל ג'ו, רפי ואבי נקש. החברה משקיעה בנדל"ן, מלונאות, תעופה, חקלאות ותעשייה. מנהלת נכסים בהיקף של מעל למיליארד דולר.
בסוף שנות ה-60 הקימו האחים נקש חנות בגדים בברוקלין שממנה צמחה ענקית הג'ינס האמריקאית "ג'ורדאש" (אנ'), שהאחים ייסדו. בהמשך הם עברו לעסקי נדל"ן ומלונאות.
תחומי פעילות > מלונאות

בבעלות הקבוצה מספר בתי מלון ברחבי הארץ ובאירופה (בעלות, ניהול או בעלות וניהול).
בישראל:
רשת מלונות אורכידאה, לה מלונות בתל אביב ובאילת
רשת מלונות הרברט סמואל, לה מלונות בירושלים ("הרברט סמואל ירושלים"), באילת (ה"ריף"), מלון בוטיק ביער ביריה ("בית בגליל"), בהרצליה ("אוקיינוס סוויטס"), בים המלח ("מילוס") ובתל אביב ("אופרה תל אביב")
מלונות "סטאי" בתל אביב ובכנרת
מלון "הוד המדבר" בים המלח
לקבוצה מספר מלונות מושכרים: מלונות "יערים" ו"גורדוניה" ליד מעלה החמישה, בהרי ירושלים, מלון "Be קלאב" באילת ומלון כפר הנופש רמות ליד מושב רמות מעל הכנרת.
בנוסף לבתי המלון בישראל, בבעלות הקבוצה גם מספר בתי מלון באירופה אשר מנוהלים על ידי גורם חיצוני.
תחומי פעילות > חקלאות ותעשייה

מותג שמן הזית "חלוצה", מפעל השימורים "פריניר", חברת "אמרז", חברת "אקוואטק פישריז" המתמחה בגידול דגי מאכל בטכנולוגיה עילית באזור רמת הנגב.
תחומי פעילות > תעופה

חברת התעופה הישראלית, ארקיע, שנרכשה בשנת 2006.
תחומי פעילות > נדל"ן

50% מקבוצת אמפא נדל"ן, בין נכסיה נמצאים: מגדל אלקטרה, מתחם אמפא, בית WeWork (תל אביב), בית אמפא ובית אמצור (הרצליה פיתוח), מתחם ביג (בית שמש), מתחם אמטל - מגדלי אמפא (רחובות) ועוד.
נמל אילת – חברת הבת פפו ספנות בע"מ, היא בעלת הזיכיון לחכירת נמל אילת למשך 15 שנים עם אופציה להארכה נוספת.
הערות שוליים

↑  אופיר ארצי, ‏אגדות האחים, באתר ‏מאקו‏, 6 בנובמבר 2019
Familia (אלבום של קמילה קביו)

Familia (בעברית: מִשׁפָּחָה) הוא אלבום האולפן השלישי של הזמרת-יוצרת האמריקאית קמילה קביו. האלבום יצא לאור ב-8 באפריל 2022, על ידי חברת התקליטים אפיק רקורדס.
מהאלבום יצאו שני הסינגלים "Don't Go Yet", שהגיע למקום ה-42 במצעד בילבורד הוט 100. אחריו יצא הסינגל השני "Bam Bam", ביחד עם הזמר-יוצר האנגלי אד שירן; הוא הגיע למקום ה-23 במצעד הבילבורד הוט 100, ולמקום העשירי במצעד הבילבורד גלובל 200, ובמצעד הסינגלים הבריטי. Familia כולל גם שירה אורחת של וילו, מריה בסרה ויוטואל.
קביו כתבה את האלבום במהלך מגפת הקורונה בין 2020 ל-2021 ושיתפה פעולה עם המפיקים המוזיקליים טום פייטון, מייק סבאת', ריקי ריד, צ'צ'ה אלארה, אדגר באררה וחוסה קסטילו. האלבום נוצר בהשראת "שמחה כללית וגלויה" שחשה קביו עם משפחתה במהלך המגפה והוא עוסק בחיבור לשורשים הלטינו-אמריקניים של הזמרת.
על מנת לקדם את האלבום, קביו הופיעה במופע וירטואלי בטיקטוק בשם "Familia: Welcome to the Family" ב-7 באפריל 2022.
רקע והכרזה

בדצמבר 2019, הוציאה קביו את אלבום האולפן השני שלה, Romance, אשר נושאו מתמקד בעיקר בהתאהבות. האלבום עצמו הגיע למקום השלישי בבילבורד 200 ולמקום הראשון בקנדה. קביו הוציאה שירים בשיתוף עם אמנים אחרים באותה השנה, כמו "Señorita" עם שון מנדס ו-"My Oh My" בהשתתפות דה-בייבי. ב-14 ביולי 2021, קביו פרסמה לראשונה שתוציא מוזיקה חדשה, כשהיא משתמשת בחשבון האינסטגרם שלה על ידי שיתוף תקריב של פניה יחד עם הכיתוב "ליסטוס?" שמתורגם מספרדית לאנגלית כ"מוכן?". ב-16 ביולי 2021, הודיעה קביו באמצעות חשבונות המדיה החברתית שלה כי הסינגל המוביל "Don't Go Yet" ייצא לאור ב-23 ביולי. לצד ההכרזה נחשפה גם את העטיפה של השיר.
DontGoYet# הוא השיר הראשון מהאלבום הבא שלי, Familia. המסע של האלבום התחיל עם סקוט האריס והאולפן המאולתר שלנו בחדר השינה שלי במיאמי לפני כשנה. היה לנו רק מיקרופון, כמה מקלדות MIDI וגיטרות! ואז עברנו ללוס אנג'לס שם נפגשתי ועבדתי עם מייק סבאת' בפעם הראשונה. באותו היום הראשון של העבודה המשותפת, כתבנו את השיר הזה לאחר שהאזנו לשירים קובניים ישנים. לאחר מכן, ריקי ריד השתתף בתהליך ההפקה, בהתאמה. החבר'ה האלה הפכו לחברים האמיתיים שלי ויצרנו מרחב יצירתי ממש אוהב ומעורר השראה. כל האלבום הזה בעיניי היה בהשראת שני דברים: משפחה ואוכל. המשפחה שלך בדם, אבל גם המשפחה שבחרת. עם מי אתה רוצה לשבת ליד שולחן האוכל, לבשל לו ארוחה, להשתכר איתו ולרקוד איתו בסלון. בעיניי, אלה הרגעים שמשמחים אותי לחיות, אותם רגעים של שמחה וקשר עם אנשים אחרים. רגעים בהם האוכל שבישלתם יחד מאכיל את נשמתכם וכך גם הצחוק, השיחה והאינטימיות הרגשית. אני מקווה שתיהנו מזה ואני מקווה שזה יעורר השראה למסיבות ריקודים במטבח.
קביו סיפרה ש-Familia, נוצר כאשר היא וסקוט האריס החלו לכתוב "קובץ של שירים" בחדר השינה שלה במיאמי, ועברו ללוס אנג'לס, שם פגשו את מייק סבאת' וריקי ריד, שניהם בסופו של דבר הפיקו את אלבום עם צ'צ'ה אלארה. היא גם חשפה שרצועה, ששמה "Celia", כוללת שירה של בת דודתה, קארו. במהלך ריאיון בלעדי עם אנריקה סנטוס, חשפה רצועה בשם "Lola" בה מתארח הזמר הקובני יוטואל. במהלך ריאיון ביולי 2021 עם Los 40, חשפה קביו שיש שירים באלבום הזה "שמבוצעים רק בספרדית ויש להם צליל שונה" מאלבומיה הקודמים.
ב-21 בפברואר 2022, הכריזה קביו על צאת הסינגל השני שלה, "Bam Bam" בהשתתפות הזמר-יוצר הבריטי אד שירן, שיצא לאור ב-4 במרץ. ב-3 במרץ היא אישרה שהאלבום Familia ייצא לאור ב-8 באפריל 2022. שבוע לפני יציאת האלבום, ב-31 במרץ, חשפה קביו את רשימת השירים של האלבום ברשתות החברתיות שלה.
תפיסה והשפעות

כל האלבום הזה בעיניי היה בהשראת שני דברים: משפחה ואוכל. המשפחה שלך בדם, אבל גם המשפחה שבחרת. עם מי אתה רוצה לשבת ליד שולחן האוכל, לבשל לו ארוחה, להשתכר איתו, לשתות יין ולרקוד איתו בסלון. בעיניי, אלו הם הרגעים שגורמים לי לשמוח בחיים; אותם רגעים של שמחה וחיבור עם אנשים אחרים. רגעים שבהם האוכל שבישלת יחד מזין את נשמתך וכך גם הצחוק, השיחה והאינטימיות הרגשית. אני מקווה שאתה נהנה מזה ואני מקווה שזה יהווה השראה למסיבות ריקודים במטבח, הן עבורנו והן עבור משפחותינו.
פירוש המילה Familia הוא "משפחה" בשפה הספרדית. לדברי קביו, האלבום עוסק בחיבור לשורשים שלה. היא הושפעה מ"השמחה הכללית" שחשה במהלך מגפת הקורונה, שנבעה מ"חוויות החיבור הדומות" שיש לה עם משפחתה. במהלך ריאיון ביולי 2021 עם אפל מיוזיק, הזמרת הסבירה שהקונספט של האלבום כולל "נושא דומה של להיות ביחד עם אהובים" וכי היא עלתה על הנושא לאחר שהייתה מבודדת בבית בגלל המגפה ב-2020. לאורך המגפה, קביו "התקרבה לשורשים שלה ונתנה עדיפות למשפחתה". קביו רצתה לבטא את זה להיות "סוג כזה של רומן משפחתי באנוכיות, כי זה ישמח אותי" ו"יעשה את החיים שלי טובים יותר וזה מה שאני רוצה". בנובמבר 2021, הסבירה קביו למגזין בילבורד, שחלק גדול מהאלבום נוצר בהשראת מערכות היחסים שלה: "היחסים שלי למשפחה שלי, היחסים שלי לחברים שלי, היחסים שלי לבן הזוג שלי... זה הכול על קשרים עם אנשים אחרים".
הוצאה וקידום

ב-23 ביולי 2021, הודיעה קביו בכל חשבונות המדיה החברתית שלה שאלבום האולפן השלישי שלה ייקרא Familia ושהוא ייצא לאור במהלך שנת 2021. בזמן שחגגה את יום הולדתה ה-25 ב-3 במרץ 2022, אישרה קביו שהאלבום ייצא לאור ב-8 באפריל, ופרסמה את עטיפתו באותו היום. הזמנות מוקדמות לאלבום החלו כבר באותו היום. ב-11 במרץ, החלה לפרסם קביו הערות ותמונות בכתב יד. האלבום יצא לאור ב-8 באפריל 2022, דרך חנויות קמעונאיות, פלטפורמות מוזיקה דיגיטליות וסטרימינג, כמו גם באתר שלה. ישנן גרסאות ספציפיות שהופצו בחנויות טארגט בלבד. גרסת הכריכה הרכה של עם תמונה חתומה הייתה זמינה בחנות האינטרנט של קביו ברחבי העולם.
הוצאה וקידום > קידום

קביו התראיינה בתוכנית של אנריקה סנטוס מ-IHeartRadio, זיין לאו מאפל מיוזיק ו-Los 40 וזאת, תוך שהופיעה בלייט לייט שואו עם ג'יימס קורדן. קביו הופיעה על שער מגזין Bustle באוגוסט 2021 ודיברה על האלבום, בהמשך, הופיעה על שער המגזין של ווג מקסיקו במרץ 2022. קביו הופיעה בתוכנית הלילה של ג'ימי פאלון ב-8 באפריל, כמו גם בסאטרדיי נייט לייב ב-9 באפריל. היא הופיעה בתוכניתו של ג'יימס קורדן בקטע של קארפול קריוקי ב-18 באפריל.
רשימות סיכום שנה

האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2022.
| ארגון | רשימה | מיקום | מקור |
| --- | --- | --- | --- |
| בוקר טוב אמריקה | 50 האלבומים הטובים ביותר של שנת 2022 | 27 |  |
| רולינג סטון | 100 האלבומים הטובים ביותר של שנת 2022 | 36 |  |
| רולינג סטון | האלבומים הטובים ביותר לשנת 2022 עד כה | 11 |  |
| AllMusic | אלבומי פופ אהובים משנת 2022 | נכלל |  |
| Uproxx | אלבומי האולפן הלטיניים הטובים ביותר לשנת 2022 | נכלל |  |
רשימת רצועות

| Familia> מס' | Familia> שם | Familia> משך | Familia>  | Familia>  | Familia>  | Familia>  | Familia>  | Familia>  | Familia>  |
| --- | --- | --- | --- | --- | --- | --- | --- | --- | --- |
| 1. | Familia  | 0:18 |  |  |  |  |  |  |  |
| 2. | Celia  | 2:33 |  |  |  |  |  |  |  |
| 3. | Psychofreak (בהשתתפות וילו)   | 3:21 |  |  |  |  |  |  |  |
| 4. | Bam Bam (בהשתתפות אד שירן)   | 3:26 |  |  |  |  |  |  |  |
| 5. | La Buena Vida  | 3:17 |  |  |  |  |  |  |  |
| 6. | Quiet  | 2:43 |  |  |  |  |  |  |  |
| 7. | Boys Don't Cry  | 3:43 |  |  |  |  |  |  |  |
| 8. | Hasta los Dientes (בהשתתפות מריה בסרה)   | 3:08 |  |  |  |  |  |  |  |
| 9. | No Doubt  | 3:11 |  |  |  |  |  |  |  |
| 10. | Don't Go Yet  | 2:45 |  |  |  |  |  |  |  |
| 11. | Lola (בהשתתפות יוטואל)   | 3:05 |  |  |  |  |  |  |  |
| 12. | Everyone at This Party  | 2:49 |  |  |  |  |  |  |  |
| משך כולל: | משך כולל: | 34:20 |  |  |  |  |  |  |  |
"Psychofreak" ו-"Everyone at This Party" מעוצבים באותיות קטנות.
וריאנט בטא של נגיף הקורונה

מדינות עם מקרי הדבקה מאומתים של גרסת בטא, נכון ל־25 ביוני 2021
  מעל 1,000 מקרי הדבקה מאומתים
  250–999 מקרי הדבקה מאומתים
  100–249 מקרי הדבקה מאומתים
  10–99 מקרי הדבקה מאומתים
  2–9 מקרי הדבקה מאומתים
  מקרה הדבקה אחד
  לא דווח על מקרי הדבקה
וריאנט 501.V2 של נגיף הקורונה (נקרא גם B.1.351) הוא וריאנט (מוטציה) של וירוס SARS-CoV-2. הווריאנט התגלה לראשונה בדרום אפריקה, כאשר מחלקת הבריאות של המדינה דיווחה על כך ב־18 בדצמבר 2020. חוקרים ובכירים דיווחו כי שכיחות המוטציה גבוהה יותר בקרב אנשים צעירים ללא רקע רפואי מורכב, אך עודנה גורמת לחולי רציני. מחלקת הבריאות הדרום אפריקאית ציינה כי המוטציה עלולה להביא לגל נוסף של התפרצות מגפת קורונה במדינה, בשל מהירות התפשטותה העולה על זו של הווירוס המקורי מווהאן.
הערות שוליים

↑  Wroughton, Lesley; Bearak, Max (18 December 2020). "South Africa coronavirus: Second wave fueled by new strain, teen 'rage festivals'". The Washington Post. Retrieved 20 December 2020.
↑  "South Africa announces a new coronavirus variant". The New York Times. 18 December 2020. Retrieved 20 December 2020.
↑  Sample, Ian (12 בינואר 2021). "Public Health England steps up surveillance of South African Covid variant". The Guardian. London. נבדק ב-2021-01-16. Scientists are particularly concerned about the South African variant, named B1351... ...At least 29 cases in the UK and three in Ireland have been recorded. {{cite news}}:  (עזרה)
↑  Spike Variants: Beta variant, aka B.1.351, 501Y.V2, 20C/501Y.V2, and South African COVID-19 variant, 24 June 2021, covdb.stanford.edu, accessed 1 July 2021
↑  “GISAID –hCov19 Variants", www.gisaid.org, Retrieved 18 January, 2022
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מוטציות חומצות אמינו של וריאנט SARS-CoV-2 בטא שצולמו על מפת גנום של SARS-CoV-2 עם התמקדות בחלבון ספייק
טיסה 182 של סריוויג'איה אייר

| --- | --- |
המטוס שהיה מעורב בתאונה, כעשרה ימים לפני התקרית
המטוס שהיה מעורב בתאונה, כעשרה ימים לפני התקרית
 תאריך:  9 בינואר 2021
 שעה:  19:40
 מיקום:  ים ג'אווה
 קואורדינטות:  5°57′36″S 106°34′30″E﻿ / ﻿5.96°S 106.575°E﻿ / -5.96; 106.575
 הרוגים:  62
 פצועים:  0 
 המעורבים באסון

כלי טיס
 כלי טיס:  בואינג 737-524
 מספר זנב:  PK-CLC
 מוצא:  נמל התעופה הבינלאומי סוקרנו-האטה, ג'קרטה, אינדונזיה
 יעד:  נמל התעופה הבינלאומי סופאדיו, פונטיאנאק, אינדונזיה
 מפעיל:  סריוויג'איה אייר
 נוסעים:  50
 אנשי צוות:  12
 הרוגים:  62
  (למפת אינדונזיה מוגדלת) ג'קרטה נוסאנטארה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פמקום התאונה(למפת אינדונזיה רגילה) ג'קרטה נוסאנטארה סורבאיה מדן מקאסאר פונטיאנאק ג'איאפורה מ האוקיינוס ההודי האוקיינוס השקט מלזיה פמקום התאונה(למפת בנטן רגילה) סראנג טאנגראנג דרום טאנגראנג צ'ילגוןמקום התאונה(למפת בנטן מוגדלת) סראנג טאנגראנג דרום טאנגראנג צ'ילגוןמקום התאונה
 
טיסה 182 של סריוויג'איה אייר הייתה טיסה של חברת התעופה האינדונזית, סריוויג'איה אייר, שהייתה בדרכה מנמל התעופה הבינלאומי סוקרנו-האטה שבג'קרטה, אינדונזיה, לנמל התעופה הבינלאומי סופאדיו שבפונטיאנאק, אינדונזיה. ב-9 בינואר 2021, ארבע דקות לאחר המראתו, בסביבות השעה 19:40, התרסק המטוס בים ג'אווה שבאינדונזיה, קילומטרים ספורים מנמל התעופה.
המטוס

בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת הערות שוליים. (28 בדצמבר 2024)
המטוס, מסוג בואינג 737-524, מספר זנב PK-CLC.
המטוס יוצר בשנת 1994, ונמסר לקונטיננטל איירליינס ב-31 במאי באותה שנה תחת הזיהוי N27610. ב-1 באוקטובר 2010 קונטיננטל מוזגה ליונייטד איירליינס. ב-15 במאי 2012 נמכר לסריוויג'איה אייר, החברה נתנה לו את הכינוי Citra.
הההתרסקות

טיסה מספר SJ182, עשתה את דרכה לעבר העיר האינדונזית פונטיאנק, בטיסה שנמשכת כ-90 דקות. לפי אתר ניטור שידורי המכ"ם FlightRadar24, המטוס המריא בכחצי שעה איחור. המטוס הפסיק לשדר כארבע דקות לאחר ההמראה מג'קרטה, מעל הים.
מכשירי הטיסה התריעו על השתנות זווית האף, כיוון הגלגול ודיפרנצאיליות בסחב המנועים, אולם הטייסים לא שמו לב לכך.
בדקה האחרונה הוא איבד גובה רב, מכ-10,000 רגל ל-250 בלבד, בתוך שניות. על סיפון המטוס היו 50 נוסעים ו-12 אנשי צוות. ב-10 בינואר נמצאו שרידי גופות ובגדים באזור ההתרסקות.
הערות שוליים

↑  וואלה!, ‏אינדונזיה: מטוס בואינג 737 עם 62 נוסעים התרסק דקות אחרי ההמראה, באתר גלובס, 9 בינואר 2021
↑  תאונה קטלנית: מטוס מדגם B735 של חב' Sriwijaya Air - איבוד שליטה באוויר בעת טיפוס ראשוני והתרסקות לים - אינדונזיה - ינואר 2021, באתר GOV.IL
↑  התרסקות המטוס באינדונזיה: הקופסה השחורה אותרה, באתר ‏מאקו‏, 10 בינואר 2021
מפולת הבוץ בקייב

| --- | --- |
 תאריך התרחשות:  1961 
 הרוגים:  145 
 קואורדינטות:  50°29′10″N 30°28′22″E﻿ / ﻿50.486102°N 30.47277°E﻿ / 50.486102; 30.47277
 he
 
אנדרטה שהוקמה לזכר האסון
אסון מפולת הבוץ בקייב, הידוע גם כטרגדיית קורניבקה, התרחש ב-13 במרץ 1961, כאשר גל בוץ שפרץ דרך סכר שהתמוטט קבר תחתיו רחובות באזור מגורים בקייב בירת אוקראינה (אז חלק מברית המועצות). באסון נספו עד 1,500 איש.
מפולת הבוץ נבעה ממאגר של עיסת פסולת מאדמת חמרה, שהיה שייך למפעל לבנים ליד באבי יאר שבקייב. הסכר שסכר את המאגר התמוטט עקב גשם. עיסת בוץ בנפח של לפחות 600 אלף מטר מעוקב גלשה במדרון תלול של גבעה, פרצה לרובע קורניבקה ופגעה ברחובות מגורים, מספר בתי חרושת, אזור חניה של חשמליות ובית קברות וכן בכלי רכב שניצבו בדרכה. שכבת הבוץ שהותירה המפולת הגיעה לעומק של עד ארבעה מטר.
פעולות ההצלה באזור האסון נמשכו ימים אחדים בהשתתפות חיילי הנדסה מהמחוז הצבאי של קייב. באופן רשמי נהרגו באסון 146 אנשים. מחקר שנעשה באוקראינה ב-2012 מעריך שמספרם האמיתי עמד על 1,500.
השלטונות לא פרסמו הודעה רשמית על האסון ולא הותרו אירועי זיכרון לנפגעים.
חקירה נפתחה עקב המפולת. בעקבותיה הועמדו לדין פלילי באשמת רשלנות והורשעו מספר מהנדסים שהיו אחראים לתכנון הסכר שקרס ולתחזוקתו.
טיסה 5735 של צ'יינה איסטרן איירליינס

| --- | --- |

המטוס שהתרסק, 2015
 תאריך:  21 במרץ 2022
 מיקום:  נפת טנג, גואנגשי, הרפובליקה העממית של סין הרפובליקה העממית של סין
 קואורדינטות:  23°19′26″N 111°06′44″E﻿ / ﻿23.323755555556°N 111.11230555556°E﻿ / 23.323755555556; 111.11230555556
 הרוגים:  132
 פצועים:  0
 ניצולים:  0
 המעורבים באסון

כלי טיס
 כלי טיס:  בואינג 737-89P
 מספר זנב:  B-1791
 מפעיל:  צ'יינה איסטרן איירליינס
 נוסעים:  123
 אנשי צוות:  9
  (למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןמיקום ההתרסקות(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןמיקום ההתרסקות(למפת גואנגשי רגילה) מיקום ההתרסקות(למפת גואנגשי מוגדלת) מיקום ההתרסקות
 
טיסה 5735 של צ'יינה איסטרן איירליינס היא התרסקות מטוס בואינג 737-89P שהתרחשה ב-21 במרץ 2022, בטיסה שהופעלה על ידי חברת צ'יינה איסטרן איירליינס (MU5735). המטוס שהיה בדרכו מקונמינג לגואנגג'ואו, התרסק במחוז טנג, ווג'ואו, גואנגשי ועלה באש, כל 132 הנוסעים ואנשי צוות שהיו בו נספו.
המטוס

סוג המטוס שהיה מעורב בתאונה היה בואינג 737-89P עם הרישום B-1791 ומספר הסידורי 41474. המטוס הונע על ידי שני מנועי CFM56. הוא טס לראשונה ב-5 ביוני 2015, ונמסר שוב באופן מחודש לחברת התעופה ב-25 ביוני 2015.
ההתרסקות

המטוס יצא מנמל התעופה הבינלאומי קונמינג צ'אנגשווי, קונמינג, והיה אמור לנחות בנמל התעופה הבינלאומי באייון, גואנגג'ואו בשעה 13:15 (05:15 UTC). בשעה 14:22, המטוס צלל כלפי מטה באופן פתאומי (על פי FlightRadar24). שברים התגלו לאחר מכן בהרים במחוזות טנג, וגואנגשי. המטוס נשא באותו הזמן 132 אנשים.
ארבע שעות לפני ההתרסקות, שירותי מזג האוויר של ווג'ואו פרסמו אזהרה כי צפויות רוחות חזקות באזור ההתרסקות.
ככל הנראה, כל 132 הנוסעים ואנשי הצוות נספו בהתרסקות.
הערות שוליים

↑  סין: מטוס עם כ-130 נוסעים התרסק בדרום המדינה, באתר ‏מאקו‏, 21 במרץ 2022
↑  China Eastern Airlines jet with 133 on board crashes in Guangxi, The Week (באנגלית)
↑   בלומברג, "המטוס הסיני נפל כמו אבן מהשמיים": מומחי תעופה לא מפצחים את תעלומת ההתרסקות, באתר TheMarker‏, 22 במרץ 2022
מיכל רז-חיימוביץ', ‏מטוס בואינג 737 שנשא 133 נוסעים התרסק בשטחי סין, באתר גלובס, 21 במרץ 2022
↑  东航客机发生事故 事故发生地4小时前曾发布强对流天气预警, news.hnr.cn
↑  "China Eastern: Plane carrying 132 people crashes in Guangxi hills". BBC News (באנגלית בריטית). 2022-03-21. נבדק ב-2022-03-21.